มันนี่ทูเดย์
คลังกระตุ้นซื้อพันธบัตร
11 ส.ค. 2559

คลังกระตุ้นซื้อพันธบัตร
รายงานข่าวจากกระทรวงการคลัง แจ้งผลการจำหน่ายพันธบัตรออมทรัพย์ที่ออกโดยกระทรวงการคลังว่ามียอดจำหน่ายสะสมถึงวันที่ 8 ส.ค. 2559 จำนวน 18,048.082 ล้านบาท คิดเป็น 90% ของวงเงินรวม 2 หมื่นล้านบาท โดยผู้สนใจสามารถหาซื้อได้ที่ ธนาคารกรุงเทพ กสิกรไทย และไทยพาณิชย์ ได้จนถึงวันที่ 31 ส.ค. 2559 
ไทยเครดิตให้กู้นาโน
น.ส.สนันนาถ กุลไพศาลธรรม รองกรรมการผู้จัดการ ธนาคารไทยเครดิต เพื่อรายย่อย ร่วมกับ บรรษัทประกันสินเชื่ออุตสาหกรรมขนาดย่อม (บสย.) ร่วมกันจัดกิจกรรม เพื่อพ่อค้า-แม่ค้ารายย่อย ให้เข้าถึงสินเชื่อนาโนเครดิตเพื่อธุรกิจรายย่อย และใช้โครงการค้ำประกันสินเชื่อ Micro Entrepreneurs ที่ตลาดประชานิเวศน์ 1 โดยที่ผ่านมาได้มีการปล่อยเงินกู้ไปแล้ว 2,216 ราย วงเงินไม่เกินรายละ 1 แสนบาท โดยมี บสย.ค้ำประกันเต็มจำนวน